02/05/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación do convenio colectivo da empresa Tranvías del Ferrol, S. A.

Visto o expediente do convenio colectivo de TRANVÍAS DEL FERROL, S. A. (código de convenio 15001552011981), que foi subscrito pola comisión negociadora na xuntaza do 19.03.2013, de conformidade co disposto no artigo 90 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia A Xefatura Territorial de Traballo e Benestar da Coruña RESOLVE: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da provincia da Coruña. A Coruña, 16 de abril de 2013. Xefa Territorial MARÍA PILAR CARIDAD ALONSO CONVENIO COLECTIVO DE TRANVIAS DEL FERROL, S. A. 2013 - 2016 ARTIGO PRELIMINAR. PARTES CONCERTANTES Este convenio está asinado pola comisión negociadora constituida polo conselleiro delegado de Tranvías del Ferrol, S. A., pola parte empresarial, e pola representación legal dos traballadores nos seus delegados de persoal, na parte social. Ambas partes recoñécense mútuamente a capacidade para negociar e asina-lo presente convenio colectivo, así como a súa lexitimación, a tenor do disposto no artigo 87.1 do Estatuto dos Traballadores. CAPÍTULO I.–EXTENSIÓN E VIXENCIA Artigo 1.º.–Ámbito de aplicación. O presente convenio colectivo será de aplicación na empresa Tranvías del Ferrol, S. A., de Ferrol, e afectará a todo o persoal da empresa que non quede excluído pola aplicación da lexislación vixente. Artigo 2.º.–Ámbito temporal. O convenio entrará en vigor o día da súa publicación no BOP ou no Diario Oficial de Galicia indistintamente. Non obstante, producirá efectos económicos a partir do día 1 de xaneiro de 2013, e a súa duración será ata o día 31 de decembro do ano 2016. Artigo 3.º.–Revisión, rescisión ou prórroga. Este convenio terá a súa vixencia desde o 1 de xaneiro de 2013 até o 31 de decembro do 2016. Calquera das partes poderá formular denuncia propondo revisión ou rescisión cunha antelación dun mes como mínimo, respecto á data de expiración do periodo de vixencia ou calquera das súas prórrogas. As cláusulas normativas do actual convenio, unha vez rematada a vixencia temporal do mesmo, quedarán prorrogadas na súa totalidade até a firma dun novo convenio. No caso de non producirse denuncia, quedará prorrogado ano a ano ata a súa denuncia, incrementándose cada ano no IPC no ano anterior, en tódolos conceptos salariais e extrasalariais. Artigo 4.º.–Respeto de dereitos. Respetaránselles a tódolos traballadores as situacións persoais actualmente consolidadas, en canto determinen maiores dereitos dos concedidos por este convenio, respecto das materias obxecto de regulación incluído o complemento de distancia. CAPÍTULO II.–CONDICIÓNS ECONÓMICAS Artigo 5.º.–Retribucións. Os salarios para o presente convenio establécense a partires da tabla salarial definitiva do ano 2012, incrementando o salario final de 2011 máis o 2,9% de IPC real. Esta revisión servirá de base para a táboa base do exercicio 2013 e seguintes, non xerando atrasos: Establécense os seguintes salarios sobre a táboa definitiva do exercicio 2012 durante a vixencia do convenio: Ano 2013: según táboas dos anexos. Ano 2014: 0%. Ano 2015: + 1%. Ano 2016: + 2% No suposto de existencia de beneficios antes de impostos na empresa no ano anterior pechado páctanse os seguintes aumentos, que substituirán no ano de aplicación aos da táboa anterior Ano 2013: según táboas dos anexos. Ano 2014: + 0,75%. Ano 2015: + 2%. Ano 2016: IPC real ano 2015 + 1%. Ditos incrementos e revisións salariais aplicaránse a tódolos conceptos salariais e extrasalariais. As táboas salariais quedan configuradas no anexo I. CAPÍTULO III.–DISPOSICIÓNS VARIAS Artigo 6.º.–Aumentos por antigüidade. Os premios por antigüidade para cada categoría profesional son os establecidos no anexo II. Producirán efecto a partir do día 1 do mes en que vence a antigüidade. O persoal ingresado a partir do 1 de xaneiro de 1995 non devengará aumentos por antigüidade. Para o persoal ingresado a partir do 1 de xaneiro de 1995, créase un complemento de compensación por antigüedade. Para o ano 2013, será de 49,73 € mensuais. Artigo 7.º.–Tempo de presencia. A valoración do tempo de presencia, para o período que comprende este convenio, establécese, para cada categoría profesional afectada, nas cantidades reflectidas no anexo III. O valor A aplicarase ós días laborables e o valor B ós domingos e festivos. Artigo 8.º.–Gratificacións extraordinarias. As gratificacións extraordinarias, correspondentes ás pagas de verán e Nadal, consistirán en trinta días do salario de convenio establecido no anexo I, e a antigüidade que a cada traballador lle corresponda conforme o anexo II. O persoal ingresado a partir do 1 de xaneiro de 1995 percibirá o complemento de compensación por antigüidade. Artigo 9.º.–Beneficios. En concepto de participación en beneficios sinálase un 10% anual, calculado sobre o salario de convenio e a antigüidade ou complemento de compensación por antigüidade se é o caso, incluídas as gratificacións extraordinarias. Aboarase por semestres vencidos, a principio dos meses de maio e novembro de cada ano. Computandose do 1 de outubro a o 31 de marzo e do 1 de abril a o 30 de setembro. Artigo 10.º.–Gratificación especial por quebranto de moeda. En concepto de quebranto de moeda, os cobradores percibirán mensualmente 35,50 €, e os conductores-perceptores 40,74 €. Os valores totais anuais por este concepto son os que figuran no anexo VII. Artigo 11.º.–Traballos realizados en domingos e festivos. Os xornais dos domingos e días festivos establécense na contía sinalada no anexo IV deste convenio, sen prexuízo da concesión dun día laborable para o descanso semanal. Artigo 12.º.–Complemento de máquina. Os conductores-perceptores percibirán por este concepto un complemento mensual na contía de 158,59 €, percibíndose igualmente nas vacacións anuais. Cando por conveniencia da empresa, atendendo ás necesidades do servicio, un conductor-perceptor fose destinado a unha liña na que unicamente tivese que desempeña-las funcións de conductor ou cobrador, seguirá percibindo este complemento salarial. Artigo 13.º.–Complemento de nocturnidade. Queda fixado nos valores que se reflicten no anexo V. Artigo 14.º.–Complemento desgaste-ferramentas. Todo o persoal que preste os seus servicios no taller percibirá por este concepto a cantidade de 41,90 € mensuais, percibíndose igualmente nas vacacións anuais. Artigo 15.º.–Vacacións. Tódolos traballadores da empresa Tranvías del Ferrol, S. A., sen distinción de emprego nin categoría, que leven un ano de antigüidade na empresa, desfrutarán dun período de vacacións regulamentarias igual a trinta días naturais, que será, ademais, o tope máximo de vacacións para todo o persoal e serán retribuídas a razón de salario de convenio, antigüidade, complemento de compensación por antigüidade e complemento de ferramenta ou complemento de máquina, de se-lo caso. A quenda de vacacións distribuirase da seguinte forma: Os meses de maio a setembro, ambos inclusive, formarán o tempo de verán e os restantes o de inverno. Cada traballador desfrutará as súas vacacións alternando cada ano o tempo de verán ou inverno e rotando o mes de cada tempo. O persoal con menos dun ano de antigüidade na empresa desfrutará, dentro do primeiro ano natural de prestación dos seus servicios, da parte proporcional de vacacións. Artigo 16.º.–Licencias retribuídas. a) Tres días en caso de falecemento de cónxuxe, parella, pais e fillos, tanto carnais como políticos. b) Dous días en caso de falecemento de irmáns, avós e netos, tanto carnais como políticos. c) Dous días laborables en caso de nacemento dun fillo. d) Dous días por enfermidade grave do cónxuxe, parella, pais e fillos, tanto carnais como políticos. e) Un día en caso da voda dun fillo, coincidindo co día da cerimonia. f) Un día de licencia para o caso de renova-lo carné de conducir. g) O traballador terá dereito a gozar de xornada efectiva e retribuida dun día de asuntos propios, a partir do ano 2008. Para tal adxudicación esixirase solicitude por escrito cunha antelación mínima de sete días naturais antes do día solicitado, e tal concesión haberá de ser notificada pola empresa tres días naturais antes do día solicitado. Só terá dereito un traballador por día. Tendo en conta as particularidades do servizo prestado e dos inconvenientes que poderían derivarse dunha coincidencia masiva de solicitudes para unha mesma data, aos efectos da concesión do devandito día atenderase aos seguintes criterios: 1. Cando varios traballadores soliciten debidamente o mesmo día, a empresa e como mínimo un membro do comité de empresa farán un sorteo entre os solicitantes para decidir quen accede ao goce do día de asuntos propios. O sorteo celebrarase sete días antes do día solicitado.2. Cando por falecemento dun parente de 3.º e 4.º grao de consanguinidade ou afinidade, o traballador solicite o día de asuntos propios, éste quedará exonerado da obriga de solicitalo coa anticipación de sete días prescrita no párrafo primeiro deste artigo, e a empresa quedará obrigada a concederlle dito permiso, independentemente de que outro traballador tivéseo adxudicado, respetando en todo caso o dereito deste derradeiro a gozalo.3. Este día de asuntos propios non se poderá disfrutar en domingos ou festivos, agás o falecemento dun parente de 3.º ou 4.º grao de consanguinidade ou afinidade, que se procederá como indica o punto g.2 deste artigo. Para o resto de licencias aplicarase o disposto no E. T., Lei 1/1995. Cando por tal motivo o traballador teña que realizar un desprazamento fóra da provincia, o prazo será ampliado en dous días máis. Logo de xustificación suficiente, establécese a posibilidade de desfrute dun permiso non retribuído para a resolución de asuntos particulares que non admitan demora ata a data das vacacións regulamentarias do traballador. Este permiso non poderá ser superior a sete días e non será acumulable ás vacacións nin a calquera outra licencia estatutariamente establecida. O traballador terá a obriga de solicitalo cunha semana de antelación, comunicándollo asemade ó comité de empresa, o cal poderá pronunciarse ante a empresa, na forma que estime conveniente, sobre a referida solicitude. A empresa, se non concorren causas razoables que o impidan, deberá concede-lo permiso solicitado. Artigo 17.º.–Excedencias. Os traballadores cunha antigüidade na empresa dun ano, como mínimo, teñen dereito a que se lles recoñeza a posibilidade de situarse en excedencia voluntaria, por un prazo non menor a catro meses e non maior de cinco. O reingreso deberá ser solicitado cun mes de antelación á terminación da excedencia e producirase de forma automática, sempre e cando a lexislación vixente en cada momento permita a contratación temporal por períodos equivalentes ó da excedencia. En caso contrario, atenderase o disposto no Estatuto dos Traballadores. Artigo 18.º.–Xornada laboral. A xornada anual de traballo durante a vixencia do presente convenio será de 1.826 horas e 27 minutos de traballo efectivo, equivalente a 40 horas semanais. Ámbalas dúas partes comprométense a iniciar un estudio de cara a alcanzar un acordo, que posibilite a implantación de xornada partida, para novas actividades da empresa que afectaría de forma rotativa a unha porcentaxe do cadro do persoal de movemento. Artigo 19.º.–Garantías no traballo. Todo conductor ou conductor-perceptor, de se-lo caso, que conducindo un vehículo da empresa ou o seu propio en “itinere”, cometese unha infracción que acarrease a retirada do carné de conducir, terá dereito a desempeñar, sen perda da súa categoría profesional, o posto que eventualmente puidese asignarlle a empresa. A dirección da empresa comunicaralle este cambio ao comité de empresa. Artigo 20.º.–Pases de libre circulación. As esposas, esposos ou parellas de feito se é o caso, fillos, viúvas, xubilados, pensionistas de longa enfermidade e invalidez e os fillos orfos de traballadores que o soliciten, terán dereito a un pase gratuíto para viaxar nos vehículos da empresa. No que respecta ós fillos e orfos, gozarán de tal beneficio ata os 26 anos, sempre e cando acreditasen a súa necesidade en función de estudios, que estivesen realizando, se algún dos beneficiarios traballase perdería tal beneficio, excepto se estivese realizando aprendizaxe, caso no que se lle respectará ata os 26 anos, facendo extensivos estes beneficios para os fillos dos xubilados ou pensionistas de longa enfermidade e invalidez. Artigo 21.º.–Libre acceso ós vehículos. Tódolos traballadores da Compañía de Tranvías del Ferrol, con presentación da tarxeta de identidade da empresa, terán libre acceso ós vehículos desta. Artigo 22.º.–Uniformes. A empresa dotará a todo o persoal da uniformidade conforme se especifica a continuación, debendo vestir con limpeza e propiedade. Cada dous anos impares entregaráselle ó persoal de movemento un uniforme completo composto de dúas chaquetas, catro pantalóns, e seis camisas, e cada catro anos impares entregarase un chaqueton. Estas entregas efectuaranse a partires do 2013. Dotarase anualmente de botas de seguridade e duas fundas a todo o persoal de talleres. As estregas do material que corresponda en cada momento, faranse no 1.º trimestre do ano. CAPÍTULO IV.–PREVISIÓN Artigo 23.º.–Complemento de indemnización. Aboamento da IT, nos casos de baixa por accidente de traballo e enfermidade común. Os quince primeiros días en caso de IT por enfermidade común, a empresa complementará as prestacións ata o 100%, sobre os conceptos de soldo e antigüidade. A partir do día quince de rebaixe, aboarase o 100% sobre os conceptos de soldo, antigüidade ou complemento de compensación por antigüidade, se é o caso, complemento de máquina, quebranto de moeda, domingos e festivos no caso dos conductores, e no caso do persoal de taller, a nocturnidade. Este mesmo tratamento aplicarase nos casos de hospitalización enfermedad profesional e accidente de traballo, desde o primeiro día. No caso de ser variada a normativa actual de aboamento da IT por parte do Goberno, ámbalas partes están obrigadas á revisión deste acordo. Artigo 24.º.–Defunción. Cando un traballador faleza, estando en activo, a empresa aboaralles ós familiares que estivesen convivindo co falecido, o importe de trinta días de salario de convenio, incrementado coa antigüidade ou complemento de compensación por antigüidade, de se-lo caso. Esta cantidade pagaráselles, exclusivamente, ós familiares que mantivesen co falecido o grao de consanguinidade e segundo a orde que se indica: 1) cónxuxe viúvo, ou parella de feito 2) fillos, 3) pais. CAPÍTULO V.–PARTICIPACIÓN DOS TRABALLADORES Artigo 25.º.–Do comité de empresa.1. O comité de empresa, como órgano representativo, colectivo e unitario de tódolos traballadores da empresa, ten como función fundamental a defensa dos intereses dos seus representados, así como a negociación e representación ante a dirección da empresa. O comité de empresa terá as seguintes competencias: 1.1. Recibir información, que lle será facilitada, trimestralmente, polo menos, sobre a evolución xeral do sector económico ó que pertence a empresa, sobre a situación da producción e vendas da entidade, sobre o seu programa de producción e evolución probable do emprego na empresa.1.2. Coñece-lo balance, a conta de resultados, a memoria e, no caso de que a empresa revista a forma de sociedade por accións ou participacións, dos demais documentos que se lles dean a coñecer ós socios, e nas mesmas condicións que a estes.1.3. Emitir informe con carácter previo á execución por parte do empresario das decisións adoptadas por este, sobre as seguintes cuestións: a) Reestructuracións do cadro de persoal e cesamentos totais ou parciais, definitivos ou temporais daquela. b) Reduccións de xornada, así como traslado total ou parcial das instalacións. c) Plans de formación profesional da empresa. d) Implantación ou revisión de sistemas de organización e control de traballo. e) Estudio de tempos, establecemento de sistemas de primas ou incentivos e valoración de postos de traballo.1.4. Emitir informe cando a fusión, absorción ou modificación do status xurídico da empresa supoña calquera incidencia que afecte ó volume de emprego.1.5. Coñece-los modelos de contrato de traballo escrito que se utilicen na empresa, así como os documentos relativos á terminación da relación laboral.1.6. Ser informados de tódalas sancións impostas por faltas moi graves.1.7. Coñecer, trimestralmente, polo menos, as estatísticas sobre o índice de absentismo e as súas causas, os accidentes de traballo e enfermidades profesionais e as súas consecuencias, os índices de sinistralidade, os estudios periódicos ou especiais do medio ambiente laboral e os mecanismos de prevención que se utilizan.1.8. Exercer unha labor: a) De vixilancia no cumprimento das normas vixentes en materia laboral, de Seguridade Social e emprego, así como o resto dos pactos, condicións e usos de empresas en vigor, formulando, de se-lo caso, as accións legais oportunas ante o empresario e os organismos ou tribunais competentes. b) De vixilancia e control das condicións de seguridade e hixiene no desenvolvemento do traballo na empresa, coas particularidades previstas polo artigo 19 do Estatuto dos traballadores.1.9. Participar, como se determina por convenio colectivo, na xestión de obras sociais establecidas na empresa en beneficio dos traballadores ou dos seus familiares.1.10. Colaborar coa dirección da empresa para consegui-lo establecemento de cantas medidas procuren o mantemento e o incremento da productividade, de acordo co pactado nos convenios colectivos.1.11. Informa-los seus representados en tódolos temas e cuestións sinaladas no númeiro 1 en canto directa ou indirectamente teñan ou poidan ter repercusión nas relacións laborais.2. Os informes que deba emiti-lo comité, a teor das competencias recoñecidas nos puntos 1.3 e 1.4 do número 1 anterior, deben elaborarse no prazo de quince días.3. O texto íntegro dos convenios que cheguen a ser asinados exporase no taboleiro de anuncios, e permanecerá nel durante a súa vixencia. Á parte diso, facilitaráselle a cada traballador un exemplar do convenio vixente.4. Asembleas: a empresa autorizará a realización de asembleas de traballadores conforme ó establecido no artigo 77 do Estatuto dos Traballadores, que terán lugar dentro do recinto dos seus locáis e fóra das horas de traballo, para dar información xeral. A petición para as extraordinarias poderá facerse en calquera momento antes da súa realización. O comité de empresa poderá estar asistido, para os efectos do parágrafo anterior, polos asesores dos seus sindicatos respectivos. O comité de empresa garantirán a orde e será responsable das deterioracións que puidesen producirse nas instalacións e material. Artigo 26.º. Sin perxuício do establecido no Estatuto dos Traballadores nesta materia, os representantes dos traballadores podrán acumular, en cómputo mensual, as horas de crédito sindical indistintamente entre eles, dentro dunha misma afiliación sindical. Artigo 27.º.–Cota sindical. A empresa, por petición dos seus traballadores afiliados ás centrais sindicais que conten cunha afiliación, no seo da empresa, non inferior ó 10% do cadro de persoal, descontará a cota sindical correspondente directamente do recibo de salarios, depositando as cotas nas contas bancarias que para o efecto sinalen as centrais sindicais correspondentes, e sempre que esa conta estea aberta nun banco que teña sucursal en Ferrol. Da comisión paritaria Artigo 28.º.–Comisión paritaria. A comisión paritaria será un órgano de interpretación, arbitraxe e vixilancia do cumprimento do presente convenio. As súas funcións serán: 1. Interpretación auténtica do convenio.2. Arbitraxe dos problemas ou cuestións que lle sexan sometidos por ámbalas partes, de común acordo, en asuntos derivados deste convenio.3. Conciliación facultativa nos problemas colectivos, con independencia das atribucións que por norma legal lles poidan corresponder ós organismos competentes.4. Vixilancia do cumprimento do pactado. As resolucións ou acordos adoptados por unanimidade pola comisión paritaria terán carácter vinculante. A comisión comporase de catro vocais, dous por cada parte, de entre os que actuaron na deliberación do presente convenio. Levantaranse actas dos acordos e resolucións que adopte a comisión, que deberán ser asinadas polas persoas que interveñan. Poderán nomearse asesores por cada representación, aínda que estes non teñan dereito a voto. A comisión, en primeira convocatoria, non poderá actuar sen a presencia de tódolos vocais, e en segunda, o seguinte día hábil, actuará cos que asistan, tendo voto unicamente en número paritario dos vocais presentes, sexan titulares ou suplentes. A comisión reunirase por instancia de calquera das partes, poñéndose de antemán de acordo sobre o lugar, día e hora da reunión. A comisión paritaria resolverá tamén as discrepancias trala finalización do periodo de consultas en materia de inaplicación do convenio colectivo, para o que disporá do prazo establecido no artigo 82.3 do Estatuto dos Traballadores. O procedemento a seguir para a efectiva resolución das discrepancias nesta materia será o establecido na disposición derradeira primeira de este convenio en canto á convocatoria das partes e o sometemento á mediación do AGA. Ámbalas partes conveñen en dar coñecemento á comisión paritaria de cantas dúbidas, discrepancias e conflictos puidesen producirse como consecuencia da interpretación e aplicación do presente convenio. Artigo 29.º.–Xubilación parcial. Ao amparo la lexislación vixente no momento da solicitude, os traballadores terán dereito a solicitar da empresa a Xubilación Parcial con dous meses de antelación á data de efectos. A empresa responderá motivadamante no prazo dun mes sobre a acollida ou denegación, dando traslado da solicitude á representación do persoal. Disposicións derradeiras. Primeira. –As condicións aquí pactadas son, en conxunto, máis favorables que as mínimas legais que ó traballador lle corresponden, formando un todo indivisible, e para efectos da súa aplicación, serán consideradas globalmente. Estas condicións absorben as que anteriormente rexesen por disposición legal, mellora pactada ou unilateralmente concedida pola empresa, contrato individual ou calquera outra causa. Así mesmo, as condicións económicas aquí establecidas absorberán e compensarán globalmente as que puidesen establecerse durante a vixencia deste convenio por calquera disposición obrigatoria. Segunda.–Cláusula de acollida ao AGA e paz social. Ante a importancia que pode ter a resolución pacífica dos conflictos laborais a elaboración do Acordo Interprofisional Galego sobre procedimentos extraxudiciais de conflictos colectivos de traballo (AGA), asinado entre a Confederación de Empresarios de Galicia e as organizacións sindicais CIG, CCOO e UGT, as partes asinantes deste convenio, durante a vixencia do mesmo, acordan someter-se ás disposicións contidas no AGA nos propios termos en que están formuladas. Coa finalidade de buscar unha avinza conciliatoria e como trámite previo á formalización, ante a autoridade laboral administrativa ou xudicial que corresponda ante a folga de empresa, peche patronal ou de interpretación e aplicación do convenio colectivo, as partes firmantes, de acordo coa representación que ostentan, obríganse, no se propio nome e no dos seus representados a someter a tratamento conxunto da comisión paritaria calquera discrepancia que, afectando a máis de un traballador individual ou colectivamente considerado, derive ou esté relacionada coa interpretación ou aplicación do presente convenio. Recibida a comunicación pola outra parte, a reunión conxunta da comisión paritaria celebraráse dentro dos dous días laborais seguintes. A data e hora será fixada conxuntamente por ambas partes, logo do cal, cada unha delas procederá a convoca-los seus miembros. Os Acordos adoptaránse conxuntamente entre as dúas representacións, e serán efectivos desde a mesma data da reunión en que se adopten, levantándose Acta ó efecto, que será firmada polas dúas representacións. Caso de non chegarse a acordo, ambas partes, someteránse obrigatoriamente á mediación do AGA. Terceira. –As partes asinantes recoñecen a delicada situación económica da empresa, acordándose que a parte sindical asumirá unha moderación salarial que será compensada por parte da empresa co mantemento do emprego e que se substancia no acordo dos seguintes puntos: 1. As táboas salariais do 2013 que figuran no anexo estarán minoradas con respecto as do 2012.2. Suspéndese parcialmente a aplicación do artigo 9.º deste convenio no que corresponde ao abono da paga de beneficios. Por tanto, non se aboará dita paga no ano 2013. Durante os anos 2014 e 2015 a paga aboarase íntegra sempre e cando a empresa acade unha cifra de beneficios antes de impostos no peche do exercicio anterior do 10% da facturación da empresa por actividades ordinarias en cada un dos anos. No suposto de non acadar a cifra de beneficios fixada non se abonará a paga de beneficios. No ano 2016 a paga de beneficios abonaráse íntegramente en calquera circunstancia.3. A parte empresarial obrígase a non aplicar ningunha medida extintiva de carácter obxetivo (e dicir, por causas económicas, técnicas, organizativas ou productivas) durante toda a vixencia do convenio colectivo, incluidos os despidos obxetivos individuais ou colectivos.4. Queda exceptuado do punto 3 a posta en marcha dun ERE suspensivo por parte da empresa.5. O incumprimento por parte da empresa do acordado no punto 3 de esta disposición derradeira conlevará a non aplicación do punto 2 desta misma disposición. É dicir, aplicaráse o artigo 9.º do convenio na súa integridade durante a vixencia do convenio.